**Csanytelek Község Önkormányzata Jegyzőjétől**

**Társulás Feladatellátójától**

***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

***Alsó- Tisza-menti Önkormányzati Társulás***

***Társulási Tanácsa E l n ö k é t ő l***

***6647 Csanytelek, Volentér János tér 2. sz.***

***Tel.: 63 / 578–510 Fax: 63 / 578-517,***

A/28-1/2022.

**Tárgy:** *a Csanyteleki Óvoda és Mini Bölcsőde óvodájában 4. óvodai csoport indítása a 2022/2023. nevelési évtől*

**Tisztelt Társulási Tanács!**

Tájékoztatjuk Önöket arról, hogy az *Alsó- Tisza-menti Többcélú Óvodák és Mini Bölcsődék Vezetője* írásban kérelmet terjesztett elő, melyben jelezte, hogy az elmúlt hónapban minden érintett intézményben lezajlott a 2022/2023. nevelési évre vonatkozó *beiratkozás.* Ez nem hozott változást az előző évekhez képest a Csanyteleki Óvoda és Mini Bölcsőde esetében, mert a fenntartó által az óvodai csoportok maximális létszáma 20 %-kal való megemelése nem lépi túl az intézmény alapító okiratába rögzített gyermeklétszámot.

Az óvodai működés minimális feltételeit meghatározó vonatkozó EMMI rendelet értelmében, az adott óvodai csoportszoba alapterülete nem lehet kevesebb gyermekenként számolva 2 m2 területnél, aminek jelenleg nem tud eleget tenni az intézmény. A 3 óvodai csoport 3 x 26 fő, melyet összesen 78 fő gyermek teszi ki, amit m2-re vetítve csak 68 fő gyermek vehetne igénybe.

A vonatkozó központi jogszabályokban foglaltaknak való megfelelés megkívánja a *Csanyteleki Óvoda és Mini Bölcsőde óvodája 4. csoport indítását a 2022/2023. nevelési évben,* melyhez *1 fő óvodapedagógus* és *1 fő dajka munkakörben foglalkoztatott közalkalmazottak,* ill. pedagógiai asszisztens *felvételére* leigényelhető a központi költségvetés terhére feladatfinanszírozási körben az illetmények nevelési évre vonatkozó összege.

Emlékeztetünk arra, hogy a Társulás Társulási Megállapodása értelmében az az önkormányzat köteles jótállni a területén működő intézmény költségvetési biztonságáért, a felvállalt feladatokhoz pénzügyi támogatás nyújtásáért, amely önkormányzat az adott intézményt Társulási fenntartásba adta.

Csanytelek Község Önkormányzata Képviselő-testülete képviseletében eljáró polgármester és a település jegyzője rögzíti, amennyiben a 4. csoport indítása még is fedezet nélküli anyagi forrás biztosításával járna, úgy annak teljes összege viselésére az önkormányzat és az önkormányzati hivatal 2022. évi költségvetése terhére kötelezettséget vállal.

**Tisztelt Társulási Tanács!**

Kezdeményezzük a köznevelésről szóló 2011. évi CXC. törvény 83. § (2) bekezdés d) pontja szerinti jogkörében eljárva a fenntartói hatásköre gyakorlását, konkrétan *az adott nevelési évben (2022/2023.) indítható csoportok számának meghatározása* tárgyában döntés meghozatalát.

Indítványozzuk a tárgyi előterjesztéshez csatolt Intézményvezetői kérelemben foglaltak alapján a *Csanyteleki Óvoda és Mini Bölcsőde óvodájában 4. óvodai csoport 2022/2023. nevelési évtől való indításának engedélyezését*, annak a mellékelt határozati javaslatba foglalását.

C s a n y t e l e k, 2022. május 23.

Tisztelettel:

…………………………………. ………………………………….

Erhard Gyula Kató Pálné feladatellátó jegyző

Alsó- Tisza-menti Önkormányzati Alsó- Tisza-menti Önkormányzati

Társulás Társulási Tanácsa Társulás Társulási Tanácsa

**…/2022. (V. .. .) Atmöt határozat**

**Tárgy:** *a Csanyteleki Óvoda és Mini Bölcsőde óvodájában 4. óvodai csoport indítása a 2022/2023. nevelési évtől*

**H a t á r o z a t i javaslat**

1.) Az Alsó- Tisza-menti Önkormányzati Társulás Társulási Tanácsa megtárgyalta az Alsó- Tisza-menti Többcélú Óvodák és Mini Bölcsődék Intézményvezetője által tárgyban írásban benyújtott kérelmében foglaltakat és a köznevelésről szóló 2011. évi CXC. törvény 82. § (2) bekezdés d) pontja szerinti hatáskörében eljárva,

**e n g e d é l y t a d**

**a Csanyteleki Óvoda és Mini Bölcsőde óvodájában**

**2022/2023. nevelési évtől**

**4. óvodai csoport beindítására**.

2.) A Társulás Társulási Tanácsa felhívja az Alsó- Tisza-menti Többcélú Óvodák és Mini Bölcsődék Vezetőjének figyelmét a vonatkozó központi jogszabályokban foglaltak betartására, a változások belső szabályzatokon való átvezetésére.

3.) A Társulás Társulási Tanácsa rögzíti, hogy a 4. óvodai csoport működtetéséhez szükséges pénzügyi fedezet központi költségvetésből biztosított, melynek lehívása a feladatellátó jegyző által megadott időpontban végrehajtásra váró feladat.

Végrehajtás határideje: folyamatos

Végrehajtásért felelős: Szabóné Pálinkás Györgyi intézményvezető

Kató Pálné feladatellátó jegyző és általa

Tóth Józsefné Adó- és Pénzügyi Iroda Vezetője

Beszámolás határideje: végrehajtást követő soros ülésen

Határozatról értesítést kap:

* Társulás Társulási Tanácsa Elnöke, Tagjai (Székhelyén)
* Szabóné Pálinkás Györgyi Alsó- Tisza-menti Többcélú Óvodák és Mini Bölcsődék Vezetője (Felgyő)
* Kávainé Pálinkás Bettina a Csanyteleki Óvoda és Mini Bölcsőde Tagintézmény vezetője (Helyben)
* Kató Pálné a Társulás feladatellátó jegyzője és általa
* Tóth Józsefné Adó- és Pénzügyi Iroda Vezetője
* Irattár